વિદેશમાં અંગ્રેજો તરફથી લડાઇ લડવા ગયેલા સૈનિકો મોટાભાગે અભણ હતા. તેઓ તેમના ઘરે પત્ર લખતા તે લહિયાઓ પાસે લખાવતા. સૈનિકો એ પણ જાણતા હતા કે આ પત્રો તેમના ગોરા સાહેબો વાંચીને આગળ મોકલશે. માટે આ પત્રોમાં ગોરાસાહેબ કે સરકાર ખફા ના થાય તે પ્રકારની વાતો લખવામાં આવતી. જો આ પત્રોમાં ગોરી સરકારની ટીકા કરવામાં આવતી તો તેમને સજા થવાનો ડર હતો. માટે આ પત્રોમાં તેઓની સાચી સંવેદના બહાર આવતી નહતી.